CELEX: 62018CN0764
Language: sk
Date: 2018-12-05 00:00:00
Title: Vec C-764/18: Návrh na začatie prejudiciálneho konania, ktorý podal Tribunal Surpemo (Španielsko) 5. decembra 2018 – Ayuntamiento de Pamplona/Orange España S.A.U.

25.3.2019   
            
            
               SK
            
            
               Úradný vestník Európskej únie
            
            
               C 112/17
            
         
      Návrh na začatie prejudiciálneho konania, ktorý podal Tribunal Surpemo (Španielsko) 5. decembra 2018 – Ayuntamiento de Pamplona/Orange España S.A.U.
      (Vec C-764/18)
      (2019/C 112/21)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Surpemo
      
         Účastníci konania pred vnútroštátnym súdom
      
      
         Žalobca: Ayuntamiento de Pamplona
      
         Žalovaná: Orange España S.A.U.
      
         Prejudiciálne otázky
      
      
                  1.
               
               
                  Vzťahuje sa smernica Európskeho parlamentu a Rady 2002/20/ES zo 7. marca 2002 o povolení na elektronické [komunikačné] siete a služby (smernica o povolení (1)), ktorej výklad podal Súdny dvor v súvislosti s podnikmi, ktoré pôsobia v odvetví mobilných telekomunikácií, a osobitne obmedzenia výkonu daňovej právomoci členských štátov stanovené v článkoch 12 a 13 tejto smernice na podniky poskytujúce pevné telefonické služby a internetové služby[?]
               
            
                  2.
               
               
                  V prípade, ak by odpoveď na predchádzajúcu otázku bola kladná (a rozhodlo by sa, že uvedená smernica sa vzťahuje na poskytovateľov pevných telefonických služieb a internetových služieb), dovoľujú články 12 a 13 smernice 2002/20/ES členským štátom uložiť poplatok alebo odvod, ktorého výška sa určí výlučne na základe hrubých príjmov, ktoré podnik, ktorý je vlastníkom inštalovaných zariadení, dosiahol za rok z poskytovania pevných telefonických služieb a internetových služieb na príslušnom území[?]
               
            
         (1)  Ú. v. ES L 108, 2002, s. 21; Mim. vyd. 13/029, s. 337.